Васіль Сташэўскі

**Васіль Пятровіч Сташэўскі** (23 сакавіка 1895 в. Сьвінка каля Капыля — 29 кастрычніка 1937, Менск) — беларускі драматург і празаік. Псэўданімы: 1) В. С; 2) Ст. В.; 3) Сташэўскі Базыль.

## Біяграфія
Нарадзіўся ў сялянскай сямьі. У 1914 годзе скончыў Нясьвіскую настаўніцкую сэмінарыю. Удзельнічаў у Першай сусьветнай вайне. У 1919—1920 настаўнічаў — удзель­нік антыпольскага руху на Случчыне. У шэрагах Чырвонай Арміі на польска-савецкай вайне. У 1920—1921 — ваенкам і загадчык аддзелу асьветы Магілянскага валаснога рэўкаму, сакратар Нясьвіскага павятовага ваенкамату, загадчык беларускага пададзелу Менскага павятовага аддзелу народнай асьветы. У 1923 — настаўнічаў. У 1924 скончыў Менскі настаўніцкі інстытут. Выкладаў гісторыю й літаратуру на настаўніцкіх курсах і на рабфаку ў Воршы, узначальвау культадзьдзел Аршанскага акруговага Савета прафсаюзау. З 1926 жыў у Менску, з 1927 г. — адказным сакратаром літаратурнага аб’яднаньня «Маладняк», з 1929 г. — аб’яднаньня «Полымя». У 1928—1929 у газэце «Савецкая Беларусь». 

Уваходзіў у Беларускую партыю сацыялістаў-рэвалюцыянэраў, арганізацыю «Маладая Беларусь», са студзеня 1920 сябар Беларускай камуністычнай арганізацыі, са жніўня чалец КП(б)Б. За пратэсты супраць арышту членаў Беларускай партыі сацыялістаў-рэвалюцыянэраў выключаны ў маі 1921 з КП(б)Б. Чалец Саюза беларускіх пісьменьнікаў з 1934 году. 

Арыштаваны 4 лістапада 1936 году. Асуджаны 28 кастрычніка 1937 году да ВМП з канфіскацыяй маёмасьці. 3 чэрвеня 1937 году Галоўная ўправа ў справах літаратуры й выдавецтваў Беларускай ССР (Галоўліт БССР) выдала Загад № 33 «Сьпіс літаратуры, якая падлягае канфіскацыі зь бібліятэк грамадзкага карыстаньня, навучальных установаў і кнігагандлю». Паводле Загаду № 33, які «не падлягае абвяшчэньню», «усе кнігі» Васіля Сташэўскага прадугледжвалася «спальваць». Рэабілітаваны 8 чэрвеня 1957 году. Асабовая справа № 10477-с захоўваецца ў архіве КДБ Беларусі.

Сташэўская Лідзія Пятроўна, жонка Васіля Сташэўскага, арыштавана 5 лістапада. Нарадзілася 2 кастрычніка 1908 году ў Менску ў сямʼі службоўца,  гідратэхнік Менскага інстытуту харчовай прамысловасьці, жыла ў Менску, вуліца Правіянцкая, д. 33, кв. 1. 28 лістапада 1937 асуджана асобай нарадай пры НКВД як «член сямʼі расстралянага ворага народа» да 8 гадоў ППК і этапавана ў Карагандзінскі канцлагер НКУС Казаскай ССР. Вызвалена 6 лістапада 1945 году. Далейшы лёс невядомы. Рэабілітавана трыбуналам БВА 24 ліпеня 1956. Асабовая справа № 6762-с захоўваецца ў архіве КДБ Беларусі.

## Творчасьць
Друкаваўся з 1923 г., першую п’есу «*На другі дзень*» апублікаваў у 1926 г. («Аршанскі маладняк»). Надрукаваў п’есы «Бацька і сын», «Кацярына», «Сашка-будаўнік», аднаактоўкі «Беспрытульныя», «У цемры» (усе ў 1927), «Музыка Цвілеўскі», «Спявай, вясна!» (абедзве ў 1928), «Архангелы з крэсаў» (1929), «Прысяга ў лесе» (1930), «Гарачы віхор» («Віхор», 1930), «На варце» (1932), «На платформу» (урывак у 1934), «Самсон і Людміла» (1936) і інш. Беларускі тэатар юнага гледача ў 1936 годзе паставіў яго пʼесу «Мікола Гоман».

Выйшлі кнігі прозы: «Па сонечным шляху» (эскізы, 1930), «Пад местачковым месяцам» (аповесьць, 1931), «Шуміць бярэзінка» (аповесць, 1933); нарысы «Гаворыць Асінстан імя Сталіна» і «Чырвоны сьцяг» (1930), «Койданаўская МТС» (1931), «Каласіцца зямля» (1932), зборнік выбраных празаічных твораў «Шуміць ярэзінка» (1963). Васіль Сташэўскі сабраў матэрыял для роману «Сымфонія Прыпяці», над якім пачаў працаваць у 1932 годзе.

.

## Кнігапіс

### Паэзія
* 
* 
* 
* 
* 
* 
* 

### Апавяданьні
* 
* 
* 
* 
* 
* 
* 
* 
* 
* 
*  

### Аповесьці
* 
* 
* 
* 
* 
* 
* 
* 
* 
*  
*  
** 
** 

### П’есы
* 
* 
*  
* 
* 
* 
 
** 
* 
* 
** Рэцэнзія:  
* 
* 
* 
* 
*  
* 
* 
* 
*  
* 
* 
* 
*  

### Нарысы
* 
* 
* 
* 
* 
* 
* 
* 
** Рэцэнзія:
** Рэцэнзія:
* 
* 
* 
* 	
### Пераклады
* 
* 
* 
* 

## Крыніцы

## Літаратура

* 
* 
* 
*  
* 
* 

* Сташэўскі Васіль. //  С. 514, 515.
* Сташэ́ўскі Васіль Пятровіч. //  С. 126.
* 
* 
* 
* Чыгрын І. П. Сташэ́ўскі Васіль Пятровіч. // 
*  
* 

## Вонкавыя спасылкі
* 
* Копыльская бібліятэка
* Сташэўскі В.

Катэгорыя:Нарадзіліся 23 сакавіка
Катэгорыя:Нарадзіліся ў 1895 годзе
Катэгорыя:Удзельнікі Першай сусьветнай вайны
Катэгорыя:Удзельнікі польска-савецкай вайны
Катэгорыя:Беларускія літаратары
Катэгорыя:Беларускія драматургі
Катэгорыя:Беларускія настаўнікі
Катэгорыя:Памерлі 29 кастрычніка
Катэгорыя:Памерлі ў 1937 годзе
Катэгорыя:Памерлі ў Менску
Катэгорыя:Беларускія літаратары, расстраляныя ў ноч з 29 на 30 кастрычніка 1937 году